עוד שאלת: באחד שאמרו לו הקהל, לקנות להם ערבה, לצורך יומא דערבה. והלך וקנה לו מכותי. ודעתו להיות העצים הגסים שלו, לצורך מלאכתו. ולפי דבריו אמר לכותי, שיחתוך ערבה לצורך הקהל, בסך ידוע, כדי שתהא מזומנת לו מו' לשבת, לפי שהיה יום א' יום הערבה. ובשעה שאמר לו בערב שבת, עדיין היה שהות ביום לקוץ קודם שקיעת החמה. והכותי לא חתך, אלא ביום השבת. ומקום הערבה היה קרוב לעיר, מקום שעומדים שם רבים ביחד, וכן השליח היה עומד שם. ויצא הקול בעיר, שביום השבת היו קוצצים בערבה לצורך ישראל. וכל העם היו מרננים על כך, ואומרים: דערבה זו באה בעבירה.